Diari Oficial de la Generalitat Valenciana


Sumari del DOGV 3904, del 26-12-2000 (2000/9765)

Rotlle d'apel·lació número 591/2000. Cèdula de notificació.
-----------------------------------------------------------

### Dades del document

Número de DOGV
:   3904

Data del DOGV
:   26-12-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/9765


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 591/2000. Cèdula de notificació. [2000/F9765]
  
La Secció Sisena de l'Audiència Provincial de València ha dictat, en el rotlle d'apel·lació número 591/2000, la sentència que té l'encapçalament i la part dispositiva següents:
  
"Audiència Provincial de València
  
Secció Sisena
  
Sentència número 939
  
- President: Vicente Ortega Llorca
  
- Magistrades:
  
· Purificación Martorell Zulueta
  
· María Mestre Ramos
  
València, 16 de novembre de 2000
  
La Secció Sisena de l'Audiència Provincial de València, integrada pels magistrats anotats al marge, i sent-ne ponent Purificación Martorell Zulueta, ha vist aquest recurs d'apel·lació, contra la sentència d'11 de juliol de 2000, que prové de les actuacions de judici declaratiu de menor quantia 458/1994, tramitades pel Jutjat de Primera Instància número 12 de València.
  
Ha sigut part en el recurs, com a apel·lant, Iniciativas, Proyectos y Soluciones Editoriales, SA, representada pel procurador dels tribunals Emilio Sanz Osset, amb la direcció lletrada d'Antonio Pons Martí, i com a part apel·lada Alberto Sanchis Pérez, representat per la procuradora dels tribunals Celia Sin Sánchez, amb la direcció lletrada de José Luis Martínez Morales; Fernando Vicente Roca Tomás, representat pel procurador dels tribunals Francisco Real Marqués, amb la direcció lletrada de Francisco Real Cuenca; Ascensores Asleva, SL, representada per la procuradora dels tribunals Mercedes Martínez Gómez, amb la direcció lletrada de José Puchades Cuñat, i Construcciones Hermanos Beltrán, SL, en rebel·lia.
  
Decisió
  
D'acord amb el que s'ha exposat, la Secció Sisena de l'Audiència Provincial de València, en nom del rei, i per l'autoritat conferida per la Constitució aprovada pel poble espanyol, decideix:
  
Primer
  
Estimar parcialment el recurs d'apel·lació formulat per Iniciativas, Proyectos y Soluciones, SA, contra la Sentència d'11 de juliol de 1996 i revocar parcialment la resolució esmentada, en el sentit de condemnar Alberto Sanchis Pérez a indemnitzar l'entitat actora en la quantitat que es determine en tràmit d'execució de sentència d'acord amb les bases que es determinen en el raonament quart d'aquesta resolució, i hauran de suportar cada una de les parts les costes de la primera instància causades a instància seua i les comunes per meitat. Es confirma la Sentència d'11 de juliol de 1996 en tots els restants pronunciaments.
  
Segon
  
Respecte de les costes de l'apel·lació, s'imposen a la part actora apel·lant les causades pels recursos deduïts contra Ascensores Asleva, SL, i Fernando Vicente Roca Tomás. Pel que fa a les derivades pel recurs plantejat per Iniciativas, Proyectos y Soluciones, SA, contra Alberto Sanchis Pérez, cada part suportarà les causades a instància seua i les comunes per meitat.
  
Aquesta és la nostra sentència, de la qual s'unirà un certificat al rotlle d'apel·lació, que pronunciem, manem i firmem."
  
No s'hi pot interposar recurs de cassació.
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda.